KulturNav

Το KulturNav είναι διαδικτυακό λογισμικό του οποίου ο ομώνυμος οργανισμός εδρεύει στη Νορβηγία, και το οποίο χρησιμοποιείται για τη δημιουργία, διαχείριση και κατανομή καθιερωμένων όρων και σχετικής ορολογίας, εξυπηρετώντας τις ανάγκες των μουσείων και άλλων πολιτιστικών οργανισμών. Η χρηματοδότηση του εγχειρήματος γίνεται από το Συμβούλιο τεχνών της Νορβηγίας. Τα μεταδεδομένα δημοσιεύονται ως διασυνδεδεμένα δεδομένα (LOD), τα οποία μπορούν να συνδεθούν επιπλέον με άλλες πηγές μεταδεδομένων. Τα δεδομένα είναι ελεύθερα διαθέσιμα διαδικτυακά μέσω της διεπαφής προγραμματισμού (API). 

Η εταιρεία ξεκίνησε τη λειτουργία της το 2013, ως μη κερδοσκοπικός οργανισμός και όλα τα έσοδα επενδύονται στην ανάπτυξη του προγράμματος.Ο ιστότοπος του οργανισμού έγινε διαθέσιμος τον Ιανουάριο του 2015 και χρησιμοποιείται από περίπου 130 μουσεία σε Νορβηγία, Σουηδία, και την αυτόνομη φινλανδική επαρχία των νήσων Ώλαντ. Άλλα δεδομένα που έχει διαθέσιμα, είναι ο σουηδικός εθνικός κατάλογος φωτογραφίας και ο κατάλογος Σουηδών αρχιτεκτόνων.

Παραπομπές

Εξωτερικοί σύνδεσμοι
Επίσημος ιστότοπος

Ψηφιακές βιβλιοθήκες